Herbjørg Wassmo

**Herbjørg Margretha Wassmo** (født 1942) er en norsk forfatter. Hun fikk sitt gjennombrudd i 1981 med sin første romanutgivelse, *[[Huset med den blinde glassveranda]]*, og har i mange år vært en av Norges mest solgte forfattere. 

## Biografi

Som liten ville hun bli billedkunstner, og allerede på barneskolen skrev hun dikt, men hun var også flink til å tegne. Stilene var fulle av grammatiske feil, men var likevel fantasifulle. Wassmo utdannet seg til lærer, og hun jobbet som lærer i mange år. Det å skrive var bare noe hun gjorde på hobbybasis, når hun hadde tid til overs. Da hun debuterte med *Vingeslag* i 1976, hadde hun tatt seg permisjon fra lærerjobben. Etter hvert tok skrivingen mer og mer tid, og det endte med at Wassmo tok sjansen på å si opp jobben. Hun begynte da å studere litteraturvitenskap, og skrev ved siden av studiene.

## Forfatterskap

De røde trådene i Wassmos forfatterskap er *kvinneperspektivet* og *den nord-norske virkeligheten*. Dette var synlig allerede i de to første diktsamlingene, hvor noen av diktene var skrevet på dialekt. Øystein Rottem peker på at forfatterskapet «*springer ut av 1970-årenes kvinnekamp [...] en annen viktig forutsetning er den regionale kulturreisningen i Nord-Norge etter stiftelsen av Nordnorsk Forfatterlag i 1972*».

Tydeligst i Wassmos forfatterskap står de to trilogiene: Tora og Dina. I trilogien om den incestutsatte tyskerungen Tora skildres et merket, undergangsdømt *vesalbarn*, mens Dina, som også har barndomstraumer som tung bagasje, framstår som mer av en maktglad væreierfigur med veldige dimensjoner i personligheten, en kritiker har karakterisert Dina som «en blanding av urkvinne og moderne kapitalist». Også Dinas vei fører imidlertid til undergang.

Første bind av Toratrilogien, *Huset med den blinde glassveranda*, ble Wassmos gjennombrudd; serien ble en stor publikumssuksess og bragte henne dessuten både Kritikerprisen og nominasjon til Nordisk råds litteraturpris. *[[Dinas bok]]* ble i 2002 filmatisert av Ole Bornedal som *[[Jeg er Dina]]* med Maria Bonnevie og Gérard Depardieu i ledende roller. Bøkene har blitt oversatt til ei rekke språk.

Wassmo ble i 1996 kåret av Bokklubben Nye Bøker til en av *[[De fire nye store]]*.

## Bibliografi
;Romaner
*  *[[Huset med den blinde glassveranda]]* – 186 s. ISBN 82-05-13224-0
*  *Det stumme rommet* – 258 s. ISBN 82-05-14777-9
*  *[[Veien å gå]]* – 148 s. ISBN 82-05-15093-1
*  *Hudløs himmel* – 259 s. ISBN 82-05-16965-9
*  *[[Dinas bok]]* – 532 s. ISBN 82-05-18491-7
*  *Lykkens sønn* – 489 s. ISBN 82-05-21020-9
*  *Reiser : fire fortellinger* – 167 s. ISBN 82-05-23291-1
*  *Karnas arv* – 557 s. ISBN 82-05-25272-6
*  *Det sjuende møte* – 395 s. ISBN 82-05-27829-6
*  *Flukten fra Frank* – 327 s. ISBN 82-05-32336-4
*  *[[Et glass melk takk]]* – 396 s. ISBN 978-82-05-35819-5
*  *Hundre år* – 490 s. ISBN 978-82-05-39500-8
*  *Disse øyeblikk* – 372 s. ISBN 978-82-05-45686-0
*  *Den som ser* – 473 s. ISBN 978-82-05-50358-8
*  *Mitt menneske* – 462 s. ISBN  978-82-05-55772-7

;Lyrikk
*  *Vingeslag* – 50 s. ISBN 82-05-08909-4
*  *Flotid* – 49 s. ISBN 82-05-10658-4
*  *Lite grønt bilde i stor blå ramme* – 78 s. ISBN 82-05-20477-2

;Diverse
*  *Juni-vinter* (skuespill) NRK – 55 bl.
*  *Mellomlanding : skuespill* NRK – 56 bl.
*  *Hemmelig torsdag i treet* (barnebok) – 26 s. ISBN 82-517-9436-6

## Utvalgte verk om Herbjørg Wassmo
;Generelt
* Hestnes, Å. – Herbjørg Wassmo : et forfatterhefte. – Oslo: Biblioteksentralen, 1998. – 49 s.
* Krogsveen, R. C. C. (red.) Født av spindel og jern : om Herbjørg Wassmos forfatterskap. – Oslo : Landslaget for norskundervisning : Cappelen akademisk forl., cop. 2000. – 158 s. – (LNUs skriftserie ; nr 135). – ISBN 82-02-19851-8
* Rottem, Ø. (2011). *Herbjørg Wassmo- utdypning.* Hentet fra: Norsk biografisk leksikon
* Stenstad, F. – Et forfatterportrett : Herbjørg Wassmo. – "I:" Stenstad, F: Fram fra de hundrede mile : nordnorsk litteratur fra 1945 til 1992 : tendenser, temaer, portretter, tekster og bibliografi. – Oslo : Universitetsforlaget, 1992. – s. 85-89. – ISBN 978-8200410850

;Om Tora-bøkene
* Bentsen, Anne Grete. – Lanseringen og mottakelsen av Herbjørg Wassmos Tora-trilogi. – Bergen : [A. G. Bentsen] , 1991. – 170, [10] bl. – Note: Hovedoppgave
* Ellefsen, K. E. – Om Huset med den blinde glassveranda av Herbjørg Wassmo. – [Oslo] : Karnovs forl., 1997. – 137 s. – (Veier til verket). – ISBN 82-91511-58-6
* Eriksen, H. K. – Tora : en stor kvinneskikkelse i norsk litteratur. – s. 52.- "I:" Nordnorsk magasin.- 9 (1986)
* Gils, Wenche. – "Det stumme ropet" : en analyse av Herbjørg Wassmos Tora-trilogi sett i forhold til identitets- og kommunikasjonsproblematikk. – [Trondheim] , [1988], 142 bl. – Note: Hovedoppgave
* Nilsen, Harald. – Tora og farligheten : En psykodynamisk innfallsvinkel til Tora-trilogien. – Oslo : Universitetet i Oslo , 1990 – 123 s. – Note: Hovedfagsoppgave
* Ovedal, Torill. – Ved språkets grenser : en Lacan- og Kristevainspirert analyse av Herbjørg Wassmos Tora-trilogi. – [Kristiansand] : [T. Ovedal] , 1999 – 110 s. – Note:  Hovedfagsoppgave

;Om Dina-bøkene
* Holen, Marianne Lisette Lorier. – Dina-trilogien og anmelderne : en resepsjonsanalyse av Herbjørg Wassmos Dina-trilogi i Norge og Nederland. – Oslo : M.L.L. Holen , 2008 – 55 s. Note: Masteroppgave
* Paulson, S. J. – Melodrama reflektert i det sprengte speilet : Dinas bok av Herbjørg Wassmo. – s. 261-272.- "I:" Edda, 93 (1993)
* Roald E. K.- Han Petter og ho Dina : Om maskuline og feminine åndelige univers. s. 87-106. – "I:" Maistad T. (red.): Religiøsitet og litteratur i regionalt perspektiv: – Oslo, 1996. – Norges forskningsråd
* Smith, Elisabeth. – Musikk mellom beina : Dina i bok og film. – Kristiansand : E. Smith , 2004 – 127 s. – Note: Hovedfagsoppgave
* Undem, I. – Dinas bok og leserne. – Oslo : Universitetet, 1997. – 96 bl. – Note: Hovedoppgave

## Utmerkelser og priser
* Kritikerprisen 1981, for *Huset med den blinde glassveranda*
* Bokhandlerprisen 1983, for *Det stumme rommet*
* Nordland fylkes kulturpris, 1986
* Nordisk råds litteraturpris 1987, for *Hudløs himmel*
* Gyldendals legat, 1991
* Amalie Skram-prisen, 1997
* Prix Jean Monnet, Frankrike, 1998
* Eeva Joenpelto-prisen, Finland, 2004
* Havmannprisen 2006, for *Et glass melk, takk*
* Ridder av 1. klasse av St. Olavs Orden, 2007
* Hedersprisen under Brageprisen 2010
* Ridder av Ordenen for kunst og litteratur, Frankrike, 2011
* Fredrikkeprisen, 2014
* Blålysprisen fra Landsforeningen mot seksuelle overgrep, 2014
* Jonasprisen, 2015
* Anders Jahres kulturpris, 2019
* Øksnes kommune kulturpris, 2025 

## Referanser




## Eksterne lenker
* 
* Herbjørg Wassmo - Store norske leksikon
* 
*  Presentasjon av Herbjørg Wassmo i Forfatterkatalogen på Forfattersentrums nettsider
*  Herbjørg Wassmo i NRK Forfatter
*  Digitaliserte bøker av Wassmo og om Wassmo i Nasjonalbiblioteket.